紅毛猩猩係以生少啲，養耐啲作為生育策略。佢哋嘅懷孕期大概 233 - 263 日，大概要六到七歲左右先識獨立生活。通常係猩猩乸負責照顧後代，公猩猩大多獨立行動。因為生育期咁長，整體嘅生育率顯得好低，再加上棲息地俾人破壞、獵人捉，好多人猿面臨瀕臨絕種嘅危險。紅毛猩猩數量喺過去 100 年明顯減少咗九成，現今生存喺婆羅洲嘅紅毛猩猩已剩番大概 55,000 隻左右。